Laki kirkollisiin tarkoituksiin menevien verojen ja maksujen lakkauttamisesta
Suomen Kansanvaltuuskunnan asetuskokoelma 12.2.1918/20.

L a k i

kirkollisiin tarkoituksiin menevien verojen

ja maksujen lakkauttamisesta.

Annettu Helsingissä, 12 päivänä helmikuuta 1918.

___

  Suomen Kansanvaltuuskunnan päätöksellä säädetään:

1 §.

Papiston ja kirkonpalvelijain palkkaukseen tai muihin kirkollisiin tarkoituksiin menevien verojen ja maksujen suorittamista älköön vaadittako älköönkä kirkollisista toimituksista maksuja kannettako keneltäkään, joka ei vapaaehtoisesti niitä maksa.

Ulosottoviranomaiset älkööt ryhtykö edellämainittujen verojen tai maksujen ulosmittaukseen; jo alulle pannut ulosmittaukset keskeytettäköön.

2 §.

Valtio ei ole velvollinen suorittamaan määrärahoja pappien valmistukseen, palkkaukseen, tuomiokapitulien menoihin eikä muihin kirkollisiin tarkoituksiin.

3 §.

Niinkauan kuin papiston velvollisuutena on väestöluettelon pito, sopikoot asianomaiset kunnat korvauksen suorittamisesta siitä.

4 §.

Tämä laki, jolla muutetaan voimassaolevat säännökset mikäli ne ovat ristiriidassa tämän kanssa, astuu voimaan heti.

Helsingissä, 12 päivänä helmikuuta 1918.

KULLERVO MANNER.

YRJÖ SIROLA.

EERO HAAPALAINEN.

ADOLF TAIMI.

LAURI LETONMÄKI.

ANTTI KIVIRANTA.

O. W. KUUSINEN.

JALO KOHONEN.

J. H. LUMIVUOKKO.

EVERT ELORANTA.

O. TOKOI.

<center>KONSTANTIN LINDQIST.

EMIL ELO.

MATTI TURKIA.

</div>

Huomautukset

Suomen kansanvaltuuskunnan asetuskokoelma